==== Ray Brassier ====
I ''Nihil Unbound: Extinction and Enlightenment'', skriver [[Ray Brassier]] at den nutidige filosofi har fortrængt den traumatiske viden om [[Udryddelse|uddøen]], og søger i stedet at finde mening i en verden, der er betinget af ideen om dens egen tilintetgørelse. Brassier kritiserer således både [[fænomenologi]] og [[hermeneutik]], der forsøger at bygge meningen ind i verden. Idet han i stedet trækker på tænkere som [[Alain Badiou]], [[François Laruelle]], [[Paul Churchland]], og [[Thomas Metzinger]] forsvarer han synspunktet, at verden er meningsløs i sig selv. I stedet for at undgå nihilismen mener Brassier, at vi skal omfavne den som sandheden om verden. Brassier konkluderer at universet har sit fundament i intet,<ref>Ray Brassier, ''Nihil Unbound'', 148–149.</ref> men også at filosofien er "udslettelsens organ", at det kun er fordi at livet har sin egen udslettelse som betingelse, at der overhovedet findes tanker.<ref>Ray Brassier, ''Nihil Unbound'', 223–226, 234–238.</ref>
Filosofi